CELEX: 32005R0222
Language: fi
Date: 2005-02-10 00:00:00
Title: Komission asetus (EY) N:o 222/2005, annettu 10 päivänä helmikuuta 2005, asetuksen (EY) N:o 1943/2003 muuttamisesta hedelmä- ja vihannesalan esihyväksytyille tuottajaryhmittymille myönnettävien tukien täytäntöönpanoon sovellettavan valuuttakurssin osalta

11.2.2005   
            
            
               FI
            
            
               Euroopan unionin virallinen lehti
            
            
               L 39/17
            
         
      KOMISSION ASETUS (EY) N:o 222/2005,
   annettu 10 päivänä helmikuuta 2005,
   asetuksen (EY) N:o 1943/2003 muuttamisesta hedelmä- ja vihannesalan esihyväksytyille tuottajaryhmittymille myönnettävien tukien täytäntöönpanoon sovellettavan valuuttakurssin osalta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 (1) ja erityisesti sen 48 artiklan,
   sekä katsoo seuraavaa:
   
               (1)
            
            
               Neuvoston asetuksen (EY) N:o 2200/96 soveltamista koskevista yksityiskohtaisista säännöistä esihyväksytyille tuottajaryhmittymille myönnettävien tukien osalta 3 päivänä marraskuuta 2003 annetun komission asetuksen (EY) N:o 1943/2003 (2) 3 artiklan 2 kohdassa vahvistetaan asetuksen (EY) N:o 2200/96 14 artiklan 2 kohdan a alakohdassa tarkoitetun tuen laskentaparametrit ja tuen enimmäismäärät. Näitä parametreja ja enimmäismääriä ei myönnetä eikä peritä. Niihin ei näin ollen sovelleta maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98 (3) 2 ja 3 artiklan säännöksiä.
            
         
               (2)
            
            
               Näitä parametreja ja enimmäismääriä sovelletaan kuhunkin asetuksen (EY) N:o 1943/2003 3 artiklan 2 kohdan ensimmäisen alakohdan d alakohdassa säädetyistä tukieristä. Niiden ilmaisemiseksi asetuksen (EY) N:o 2799/98 1 artiklassa tarkoitettujen ulkopuolisten jäsenvaltioiden kansallisessa valuutassa olisi käytettävä valuuttakurssia, joka on voimassa sen ajanjakson ensimmäisenä päivänä, jonka osalta tukea myönnetään.
            
         
               (3)
            
            
               Asetus (EY) N:o 1943/2003 olisi sen vuoksi muutettava.
            
         
               (4)
            
            
               Tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Lisätään asetuksen (EY) N:o 1943/2003 3 artiklaan 3 kohta seuraavasti:
   
      ”3.   Edellä 2 kohdassa tarkoitettuihin euroina ilmaistuihin määriin sovelletaan Euroopan keskuspankin viimeisintä ennen sen ajanjakson ensimmäistä päivää julkaisemaa valuuttakurssia, jonka osalta kyseisiä tukia myönnetään.”
   
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä helmikuuta 2005.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 297, 21.11.1996, s. 1. Asetus sellaisena kuin se on viimeksi muutettuna komission asetuksella (EY) N:o 47/2003 (EYVL L 7, 11.1.2003, s. 64).
   
      (2)  EUVL L 286, 4.11.2003, s. 5. Asetus sellaisena kuin se on muutettuna asetuksella (EY) N:o 2113/2004 (EUVL L 366, 11.12.2004, s. 10).
   
      (3)  EYVL L 349, 24.12.1998, s. 1.